CELEX: 32021R1068
Language: hu
Date: 2021-06-24 00:00:00
Title: Az Európai Parlament és a Tanács (EU) 2021/1068 rendelete (2021. június 24.) a Covid19-válság hatásainak kezelése érdekében az (EU) 2016/1628 rendeletnek bizonyos, 56 kW vagy annál nagyobb és 130 kW-nál kisebb, valamint 300 kW vagy annál nagyobb teljesítménytartományba tartozó motorokkal felszerelt gépekre vonatkozó átmeneti rendelkezések tekintetében történő módosításáról (EGT-vonatkozású szöveg)

2021.6.30.   
               
               
                  HU
               
               
                  Az Európai Unió Hivatalos Lapja
               
               
                  L 230/1
               
            
         AZ EURÓPAI PARLAMENT ÉS A TANÁCS (EU) 2021/1068 RENDELETE
         (2021. június 24.)
         a Covid19-válság hatásainak kezelése érdekében az (EU) 2016/1628 rendeletnek bizonyos, 56 kW vagy annál nagyobb és 130 kW-nál kisebb, valamint 300 kW vagy annál nagyobb teljesítménytartományba tartozó motorokkal felszerelt gépekre vonatkozó átmeneti rendelkezések tekintetében történő módosításáról
         (EGT-vonatkozású szöveg)
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Gazdasági és Szociális Bizottság véleményére (1),
         rendes jogalkotási eljárás keretében (2),
         mivel:
         
                     (1)
                  
                  
                     Az (EU) 2016/1628 európai parlamenti és tanácsi rendelet (3) követelményeket állapít meg a nem közúti mozgó gépek motorjai különböző kategóriáinak gáz- és szilárd halmazállapotú szennyező anyag-kibocsátási határértékeire és EU-típusjóváhagyási eljárásaira vonatkozóan.
                  
               
                     (2)
                  
                  
                     Az (EU) 2016/1628 rendeletben az „V. szakasz szerinti”-ként említett új kibocsátási határértékekre vonatkozó időpontok meghatározására annak érdekében került sor, hogy a gyártók egyértelmű és átfogó tájékoztatást kapjanak és megfelelő időtartam álljon a rendelkezésükre az V. szakaszba való átmenethez, és hogy ugyanakkor jelentősen csökkenjenek a jóváhagyó hatóságokra háruló adminisztratív terhek.
                  
               
                     (3)
                  
                  
                     A Covid19-járvány és az ahhoz kapcsolódóan az ellátási láncban és a termelésben bekövetkező zavarok miatt a nem közúti mozgó gépek gyártói – amelyeket az (EU) 2016/1628 rendelet eredetiberendezés-gyártóként vagy OEM-ként említ – nehézségekbe ütköztek az említett rendelet szerinti 2020. június 30-i és 2020. december 31-i határidők betartása tekintetében bizonyos olyan kategóriájú motorokkal felszerelt gépek gyártására és forgalomba hozatalára vonatkozóan, amelyek az V. szakasz kibocsátási határértékeinél kevésbé szigorúaknak felelnek meg. Ezért az említett határidők 12 hónappal történő meghosszabbítása érdekében az (EU) 2020/1040 európai parlamenti és tanácsi rendelet (4) módosította az (EU) 2016/1628 rendeletet.
                  
               
                     (4)
                  
                  
                     mivel a Covid19-világjárvány által az ellátási láncban és a termelésben előidézett folyamatos zavarok továbbra is késedelmet okoznak a más kategóriájú motorokkal (nevezetesen az 56 kW vagy annál nagyobb és a 130 kW-nál kisebb, valamint a 300 kW vagy annál nagyobb teljesítménytartományba tartozó motorokkal) felszerelt, az V. szakasz kibocsátási határértékeinél kevésbé szigorúaknak megfelelő gépek gyártásában és forgalomba hozatalában, nagyon valószínű, hogy az eredetiberendezés-gyártók nem lesznek képesek betartani az említett motorokkal felszerelt gépek előállítására és forgalomba hozatalára vonatkozóan az (EU) 2016/1628 rendeletben meghatározott 2021. június 30-i és 2021. december 31-i határidőket anélkül, hogy az említett gyártók komoly gazdasági veszteséget szenvednének el.
                  
               
                     (5)
                  
                  
                     A jelenlegi körülmények között, valamint a belső piac zavartalan működésének biztosítása, a jogbiztonság garantálása és az esetleges piaci zavarok elkerülése érdekében meg kell hosszabbítani az (EU) 2016/1628 rendelet átmeneti rendelkezéseit az említett motorkategóriák tekintetében.
                  
               
                     (6)
                  
                  
                     Figyelembe véve, hogy az átmeneti rendelkezések meghosszabbítása – mivel az érintett átmeneti motorokat már legyártották – nem jár környezeti hatással, a vonatkozó időszakokat meg kell hosszabbítani hat hónappal az ilyen motorokkal felszerelt gépek gyártására, kilenc hónappal pedig azok forgalomba hozatalára vonatkozóan.
                  
               
                     (7)
                  
                  
                     mivel e rendelet célját, nevezetesen az (EU) 2016/1628 rendelet bizonyos átmeneti rendelkezéseinek meghosszabbítását a tagállamok nem tudják kielégítően megvalósítani, az Unió szintjén azonban az intézkedések terjedelme és hatása miatt e cél jobban megvalósítható, az Unió intézkedéseket hozhat az Európai Unióról szóló szerződés (EUSZ) 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl az e cél eléréséhez szükséges mértéket.
                  
               
                     (8)
                  
                  
                     Tekintettel a Covid19-járvány okozta rendkívüli körülmények által előidézett sürgősségre, helyénvalónak tűnik kivételt biztosítani a nemzeti parlamenteknek az Európai Unióban betöltött szerepéről szóló, az EUSZ-hez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól.
                  
               
                     (9)
                  
                  
                     Az (EU) 2016/1628 rendeletet ezért ennek megfelelően módosítani kell.
                  
               
                     (10)
                  
                  
                     Tekintettel arra, hogy az (EU) 2016/1628 rendeletben bizonyos motor-alkategóriákra vonatkozóan meghatározott átmeneti időszak 2021. december 31-én lejár, és az eredetiberendezés-gyártóknak 2021. június 30-ig van lehetőségük az említett alkategóriákba tartozó átmeneti motorokkal felszerelt nem közúti mozgó gépek gyártására, e rendeletnek sürgősen, az Európai Unió Hivatalos Lapjában való kihirdetésének napján hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2016/1628 rendelet 58. cikke a következőképpen módosul:
            
                        1.
                     
                     
                        Az (5) bekezdés a következő albekezdéssel egészül ki:
                        „A második és a harmadik albekezdésben említett motorok kivételével az összes olyan alkategóriájú motor esetében, amely tekintetében az V. szakasz szerinti motorok forgalomba hozatalára a III. mellékletben meghatározott időpont 2020. január 1., az átmeneti időszakot kilenc hónappal meg kell hosszabbítani és az első albekezdésben említett 18 hónapos időszakot hat hónappal meg kell hosszabbítani.”
                     
                  
                        2.
                     
                     
                        A (7) bekezdés a következő ponttal egészül ki:
                        
                                    „e)
                                 
                                 
                                    az (5) bekezdés hatodik albekezdésében meghatározott esetben a motorok forgalomba hozatalára vonatkozóan a III. mellékletben foglalt, alkalmazandó időponttól számított 33 hónap.”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. június 24-én.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  2021. június 9-i vélemény (a Hivatalos Lapban még nem tették közzé).
         
            (2)  Az Európai Parlament 2021. június 10-i álláspontja (a Hivatalos Lapban még nem tették közzé) és a Tanács 2021. június 18-i határozata.
         
            (3)  Az Európai Parlament és a Tanács (EU) 2016/1628 rendelete (2016. szeptember 14.) a nem közúti mozgó gépek belső égésű motorjainak a gáz- és szilárd halmazállapotú szennyező anyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről (HL L 252., 2016.9.16., 53. o.).
         
            (4)  Az Európai Parlament és a Tanács (EU) 2020/1040 rendelete (2020. július 15.) az (EU) 2016/1628 rendelet átmeneti rendelkezéseinek a Covid19-válság hatásainak kezelése érdekében történő módosításáról (HL L 231., 2020.7.17., 1. o.).